Visit Site
Recommended byColombia
మ్యాచ్‌లో టాస్ గెలిచిన భారత్ కెప్టెన్ విరాట్ కోహ్లీ మరో ఆలోచన లేకుండా బ్యాటింగ్ ఎంచుకున్నాడు. రోహిత్ శర్మ స్థానంలో మళ్లీ తుది జట్టులోకి వచ్చిన ఓపెనర్ కేఎల్ రాహుల్ (9: 6 బంతుల్లో 2x4) మరోసారి వైఫల్యాల బాట కొనసాగించగా.. మరో ఓపెనర్ మయాంక్ అగర్వాల్ (77: 112 బంతుల్లో 7x4, 2x6) వరుసగా రెండో అర్ధశతకాన్ని నమోదు చేశాడు. దాదాపు 32 ఓవర్ల పాటు ఆస్ట్రేలియా‌కి రెండో వికెట్ ఇవ్వకుండా అడ్డుపడిన మయాంక్- పుజారా జోడీ 116 పరుగుల భాగస్వామ్యంతో టీమిండియాకి శుభారంభమిచ్చింది. అయితే.. జట్టు స్కోరు 126 వద్ద సిక్స్ కొట్టే ప్రయత్నంలో మయాంక్ ఔటవగా.. అనంతరం వచ్చిన విరాట్ కోహ్లి (23: 59 బంతుల్లో 4x), అజింక్య రహానె (18: 55 బంతుల్లో 1x4) నిరాశపరిచారు.
ఒక ఎండ్‌లో వికెట్లు పడుతున్నా.. మొక్కవోని దీక్షతో బ్యాటింగ్‌ని కొనసాగించిన చతేశ్వర్ పుజారా
199 బంతుల్లోనే శతకం మైలురాయిని అందుకున్నాడు. టెస్టు కెరీర్‌లో పుజారాకి ఇది 18వ శతకంకాగా.. ఈ సిరీస్‌లోనే మూడోది కావడం అతని ఫామ్‌కి నిదర్శనం. అంతేకాకుండా.. ఆస్ట్రేలియా గడ్డపై ఒక టెస్టు సిరీస్‌లోనే 1,000 బంతులు ఎదుర్కొన్న ఐదో భారత్ క్రికెటర్‌గానూ ఈ మిడిలార్డర్ బ్యాట్స్‌మెన్ ఘనత అందుకున్నాడు. ఇప్పటి వరకూ విజయ్ హజారే, సునీల్ గవాస్కర్, రాహుల్ ద్రవిడ్, విరాట్ కోహ్లీ మాత్రమే ఈ రికార్డులో ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.